Ákvörðun fjármálaráðs um  
reiknireglu fyrir úthlutun fjármagns

til kjördæmisfélaga Pírata.

Frá fjármálaráði Pírata.

Fjármálaráð ákvað á sínum 7. fundi þann 26. nóvember 2020 að eftirfarandi reiknireglu yrði fylgt við úthlutun fjármagns til kjördæmisfélaga Pírata:

Upphæð þeirri sem úthlutað verður til kjördæmanna skal skipt í fjóra jafna flokka (25% hver og einn) og mun úthlutun hvers kjördæmisfélags úr hverjum flokki taka mið af:

* fjölda skráðra félagsmanna Pírata með lögheimili í kjördæmi 1. janúar ár hvert.
* fjölda atkvæða Pírata í kjördæmi í síðustu kosningu til Alþingis.
* fjölda íbúa með lögheimili í kjördæmi 1. janúar ár hvert.
* landfræðilegri stærð kjördæmis 1. janúar ár hvert.

Þessari reiknireglu er ætlað að umbuna þeim kjördæmisfélögum sem hafa laðað til sín félagsmenn og skilað félaginu atkvæðum í kosningum til Alþingis. Henni er einnig ætlað að taka tillit til aðstæðna hvers kjördæmis þar sem fjöldi íbúa og landfræðileg stærð geta haft ýmisleg áhrif á kostnað tengdan rekstri félagasamtaka.

Píratar, 26. nóvember 2020.

Albert Svan Sigurðsson. Stefán Örvar Sigmundsson (ritari). Valborg Sturludóttir (formaður).